“ไทยรักษาชาติ” เปิดตัว “ทูลกระหม่อมหญิงอุบลรัตนฯ” แคนดิเดตนายกฯ
“ไทยรักษาชาติ” เปิดตัว "ทูลกระหม่อมหญิงอุบลรัตนฯ" แคนดิเดตนายกฯ
25 มี.ค. 2562

ผู้สื่อข่าวรายงานว่า สืบเนื่องจากวันนี้ (8 ก.พ.) จะเป็นวันสุดท้ายของการรับสมัครสมาชิกสภาผู้แทนราษฎร (ส.ส.) เขต และบัญชีรายชื่อ พร้อมแจ้งชื่อนายกรัฐมนตรีในบัญชีของแต่ละพรรคต่อคณะกรรมการการเลือกตั้ง (กกต.) นอกจากนี้ กำลังรอการตัดสินใจจาก พล.อ.ประยุทธ์ จันทร์โอชา ว่าจะตอบรับคำเชิญเป็นนายกฯ ในบัญชีหรือไม่ โดยจะให้คำตอบในวันนี้เช่นกัน
ล่าสุดเมื่อช่วงเช้าที่ผ่านมา ร.ท.ปรีชาพล พงษ์พานิช หัวหน้าพรรคไทยรักษาชาติ พร้อมด้วยสมาชิกพรรคบางส่วน อาทิ นายฤภพ ชินวัตร รองหัวหน้าพรรค, นายมิติ ติยะไพรัช เลขาธิการพรรค, นายต้น ณ ระนอง รองเลขาธิการพรรค และนายคณาพจน์ โจมฤทธิ์ แกนนำพรรค เดินทางเข้าไปที่ทำการพรรค เพื่อเตรียมความพร้อมหลังจากนั้น ได้เดินทางไปที่สำนักงานคณะกรรมการการเลือกตั้ง ศูนย์ราชการแจ้งวัฒนะ เพื่อยื่นบัญชีชื่อนายกรัฐมนตรี
กระทั่งเวลา 09.10 น. ทั้งหมดได้เดินทางมาถึง ที่สำนักงาน กกต. พร้อมเปิดรายชื่อ แคนดิเดตนายกรัฐมนตรี คือ “ทูลกระหม่อมหญิงอุบลรัตนราชกัญญา สิริวัฒนาพรรณวดี”